Төсөл

Орон нутгийн өмчит төсөвт үйлдвэрийн газрыг

өөрчлөн байгуулах тухай

Монгол Улсын Засаг захиргаа, нутаг дэвсгэрийн нэгж түүний удирдлагын тухай хуулийн 18 дугаар зүйлийн 18.1.3 “ж”, 20 дугаар зүйлийн 20.1 дэх хэсэг, 25 дугаар зүйлийн 25.1 дэх хэсэг, Төрийн болон орон нутгийн өмчийн тухай хуулийн 77 дугаар зүйлийн 77.2.4 дэх заалтыг тус тус үндэслэн ТОГТООХ нь:

1.“Хайрхан инновацийн хөгжлийн төв” орон нутгийн өмчит төсөвт үйлдвэрийн газрыг /УТҮГ/ “Чингэлтэй дүүргийн Нийтлэг үйлчилгээний газар” орон нутгийн өмчит төсөвт үйлдвэрийн газар болгон өөрчлөн байгуулж, дүрмийг хавсралт ёсоор шинэчлэн баталсугай.

2.“Чингэлтэй дүүргийн Нийтлэг үйлчилгээний газар” орон нутгийн өмчит төсөвт үйлдвэрийн газрын дүрмийг улсын бүртгэлд бүртгүүлэх ажлыг зохион байгуулж, төсөвт үйлдвэрийн газрын бүтэц, орон тоог шинэчлэн баталж, үйл ажиллагаанд нь хяналт тавьж ажиллахыг дүүргийн Засаг дарга /Н.Батсүмбэрэл/-д даалгасугай.

3.Энэхүү тогтоол батлагдсантай холбогдуулан дүүргийн Иргэдийн Төлөөлөгчдийн Хурлын Тэргүүлэгчдийн 2020 оны 74 дүгээр тогтоолын хавсралтыг хүчингүй болсонд тооцсугай.

ДАРГА Б.МӨНХБАТ

Чингэлтэй дүүргийн Иргэдийн Төлөөлөгчдийн

Хурлын Тэргүүлэгчдийн 2021 оны 11 дүгээр сарын

.....-ний өдрийн ..... дугаар тогтоолын хавсралт

**“ЧИНГЭЛТЭЙ ДҮҮРГИЙН НИЙТЛЭГ ҮЙЛЧИЛГЭЭНИЙ ГАЗАР”**

**ОРОН НУТГИЙН ӨМЧИТ ТӨСӨВТ ҮЙЛДВЭРИЙН ГАЗРЫН ДҮРЭМ**

**Нэг. Нийтлэг үндэслэл**

1.1. “Чингэлтэй дүүргийн нийтлэг үйлчилгээний газар” орон нутгийн өмчит төсөвт үйлдвэрийн газар нь улс, нийслэл, дүүргээс баримтлах бодлого, чиглэлийг хэрэгжүүлэх үүрэг бүхий өөрт олгогдсон эд хөрөнгийн үндсэн дээр төсвийн хөрөнгөөр санхүүжиж, ажил үйлчилгээ эрхлэх орон нутгийн өмчит төсөвт үйлдвэрийн газар байна.

1.2. “Чингэлтэй дүүргийн нийтлэг үйлчилгээний газар” ОНӨТҮГ /цаашид “Орон нутгийн өмчит төсөвт үйлдвэрийн газар” гэх/ нь Монгол Улсын Үндсэн хууль, Иргэний хууль, Төсвийн тухай хууль, Төрийн болон орон нутгийн өмчийн тухай хууль, Хөдөлмөр эрхлэлтийг дэмжих тухай хууль, Жижиг, дунд үйлдвэр, үйлчилгээг дэмжих тухай хууль болон холбогдох бусад хууль тогтоомж, дүүргийн Иргэдийн Төлөөлөгчдийн Хурлын тогтоол, Засаг даргын захирамж, үйл ажиллагааны хөтөлбөр болон энэхүү дүрмийн хүрээнд үйл ажиллагаагаа явуулна.

1.3. Энэхүү дүрмийн зорилго нь орон нутгийн өмчит төсөвт үйлдвэрийн газрын үйл ажиллагааны үндсэн чиг үүргийг тогтоох, удирдлага, зохион байгуулалтын бүтэц, хяналт, төсөвт үйлдвэрийн газрын эд хөрөнгийн эрх, түүнийг өөрчлөн байгуулах, бүртгүүлэх зэрэгтэй холбогдох үйл ажиллагааны харилцааг холбогдох хууль тогтоомжид нийцүүлэн зохицуулахад оршино.

1.4. Орон нутгийн өмчит төсөвт үйлдвэрийн газрын оноосон нэр нь “Чингэлтэй дүүргийн нийтлэг үйлчилгээний газар” орон нутгийн өмчит төсөвт үйлдвэрийн газар байх ба товчилсон нэр нь “ЧДНҮГ” ОНӨТҮГ байна.

1.5. Орон нутгийн өмчит төсөвт үйлдвэрийн газрын албан ёсны хаяг нь: Монгол улс, Улаанбаатар хот, Чингэлтэй дүүрэг, 16 дугаар хороо, Согоотын 83 тоот байна.

1.6. Орон нутгийн өмчит төсөвт үйлдвэрийн газрын өмчлөгч нь Чингэлтэй дүүргийн Засаг даргын Тамгын газар байх бөгөөд орон нутгийн өмчийн төлөөлөл хэрэгжүүлэгч нь “Чингэлтэй дүүргийн нийтлэг үйлчилгээний газар” ОНӨТҮГ байна.

**Хоёр. Орон нутгийн өмчит төсөвт үйлдвэрийн газрын үйл ажиллагааны**

**үндсэн чиглэл, үйл ажиллагаа явуулах хугацаа**

2.1. Орон нутгийн өмчит төсөвтүйлдвэрийн газар нь үйл ажиллагаагаа дараах чиглэлийн хүрээнд явуулна. Үүнд:

2.1.1. Дүүрэг, дүүргийн өмчит болон харьяа байгууллага, хороодын барилга байгууламжийн ашиглалт, засварын үйлчилгээ үзүүлэх;

2.1.2. Дүүрэг, дүүргийн өмчит болон харьяа байгууллага, хороодын байрны харуул хамгаалалт, камержуулалт, камер арчлалтын үйлчилгээ үзүүлэх;

2.1.3. Дүүрэг, хороодын байрны дотоод сүлжээ, интернетийн засвар, үйлчилгээ үзүүлэх;

2.1.4. Дүүргийн өмчит болон харьяа байгууллага, хороодын байрны цахилгаан сантехник, цэвэр, бохир ус, дулаан дамжуулах инженерийн шугам сүлжээний засвар үйлчилгээ үзүүлэх;

2.1.5. Авто баазын үйлчилгээ үзүүлэх;

2.1.6.Дүүргийн нутаг дэвсгэрийн хэмжээнд ариутгал, халдваргүйтгэлийн үйлчилгээ үзүүлэх;

2.1.7 Дүүргийн өмчит болон харьяа байгууллага, хороодод тусгай зориулалтын авто машинаар бохир ус зөөвөрлөх, татан зайлуулах үйлчилгээ үзүүлэх;

2.2. Орон нутгийн өмчит төсөвтүйлдвэрийн газар энэхүү дүрмийн 2.1-т зааснаас гадна хуулиар хориглоогүй бусад үйл ажиллагаа явуулж болно.

2.3. Орон нутгийн өмчит төсөвтүйлдвэрийн газрын үйлчилгээ үзүүлэх журам, үйлчилгээний хөлс, үнэ тарифыг тухайн үеийн зах зээлийн нөхцөл байдлын судалгаанд үндэслэн тогтоож, дүүргийн Засаг дарга батална.

2.4. Орон нутгийн өмчит төсөвтүйлдвэрийн газар нь гадаад, дотоодын холбогдох байгууллагуудтай энэхүү дүрмийн хүрээнд харилцаа холбоо тогтоож, хамтран ажиллах, эд хөрөнгийн болон эд хөрөнгийн бус эрх эдлэх, үүрэг хүлээх, түүнчлэн хуулийн дагуу нэхэмжлэгч, хариуцагч, гуравдагч этгээдээр татагдаж болно.

2.5. Хуульд заасан эрх бүхий байгууллагын шийдвэрээр орон нутгийн өмчит төсөвтүйлдвэрийн газрыг өөрчлөн байгуулах, татан буулгахаар шийдвэрлэснээс бусад тохиолдолд үйл ажиллагаагаа хугацаагүй явуулна.

**Гурав. Орон нутгийн өмчит төсөвт үйлдвэрийн газрын удирдлага,**

**бүтэц, зохион байгуулалт**

3.1. Орон нутгийн өмчит төсөвт үйлдвэрийн газрын зохион байгуулалтын бүтэц, орон тоог дүүргийн Засаг дарга батална.

3.2. Орон нутгийн өмчит төсөвт үйлдвэрийн газрын өдөр тутмын үйл ажиллагааг удирдан зохион байгуулах, хэвийн үйл ажиллагааг хангаж, хяналт тавих чиг үүргийг орон нутгийн өмчит төсөвт үйлдвэрийн газрын дарга хэрэгжүүлнэ.

3.3. Орон нутгийн өмчит төсөвт үйлдвэрийн газрын даргыг Төрийн болон орон нутгийн өмчийн тухай хуулийн 78 дугаар зүйлийн 78.2.2-т заасны дагуу дүүргийн Засаг дарга томилж, чөлөөлнө.

3.4. Орон нутгийн өмчит төсөвт үйлдвэрийн газрын даргын эзгүйд түүний эрх, үүргийг томилогдсон эрх бүхий этгээд гүйцэтгэнэ.

3.5. Орон нутгийн өмчит төсөвт үйлдвэрийн газар нь үйл ажиллагаагаа дүүргийн Засаг даргын ерөнхий удирдлага дор явуулж, түүнд ажлаа тайлагнана.

**Дөрөв. Орон нутгийн өмчит төсөвт үйлдвэрийн**

**газрын дарга**

4.1. Орон нутгийн өмчит төсөвт үйлдвэрийн газрын өдөр тутмын үйл ажиллагааг Төрийн болон орон нутгийн өмчийн тухай хууль, бусад холбогдох хууль тогтоомж, энэхүү дүрэм болон дүүргийн Засаг даргатай байгуулсан контракт гэрээнд заасан эрх хэмжээний хүрээнд нийцүүлэн түүний дарга удирдан зохион байгуулах бөгөөд орон нутгийн өмчит төсөвт үйлдвэрийн газрын даргыг /цаашид “Газрын дарга” гэх/ дүүргийн Засаг дарга томилж, чөлөөлнө.

4.2. Газрын дарга нь орон нутгийн өмчийн оролцоотой хуулийн этгээдийн Төлөөлөн удирдах зөвлөлд орох, тэдгээрийн захиргаанд буюу олон нийтийн болон шашны байгууллага, сангийн удирдах ажлыг давхар хавсран гүйцэтгэхийг хориглоно.

4.3. Газрын дарга нь Төрийн болон орон нутгийн өмчийн тухай хуульд заасан шалгуурыг хангасан байна.

4.4. Газрын дарга нь дүүргийн Засаг дарга, эрх бүхий байгууллагаас олгосон эрх хэмжээний хүрээнд хэлцэл хийх, гэрээ байгуулах, итгэмжлэлгүйгээр үйл ажиллагаа явуулах бөгөөд эрх хэмжээнийхээ хүрээнд тушаал гаргана.

4.5. Газрын дарга нь дүүргийн Засаг даргатай үр дүнгийн болон контракт гэрээг байгуулж, биелэлтийг дүгнүүлэн ажиллана. Газрын даргын эдлэх эрх, хүлээх хариуцлага, цалин хөлс, урамшуулал зэрэг асуудлыг Засаг даргатай байгуулах гэрээнд тодорхой тусгана.

4.6. Газрын дарга нь дор дурдсан эрх эдэлж, үүрэг хүлээнэ. Үүнд:

4.6.1. Холбогдох хууль тогтоомжийн хүрээнд төсөвт үйлдвэрийн газрын стратегийн зорилт, бизнес төлөвлөгөөг батлуулж хэрэгжүүлэх ажлыг зохион байгуулж, гүйцэтгэлийг хангуулах;

4.6.2. Гэрээгээр хүлээсэн үүргээ биелүүлэх, удирдаж буй орон нутгийн өмчит төсөвт үйлдвэрийн газрын хэвийн үйл ажиллагааг хангасны үндсэн дээрх санхүү, төлбөрийн чадварыг дээшлүүлэхэд чиглэсэн үйл ажиллагаа явуулах;

4.6.3. Орон нутгийн өмчит төсөвт үйлдвэрийн газрын эрх ашгийг дээдэлж, мэргэжил, ажлын дадлага, туршлагаа бүрэн дайчлан үр бүтээмжтэй ажиллах;

4.6.4. Ажил үүргээ гүйцэтгэх явцад олж авсан үйл ажиллагааны болон бизнесийн нууцыг чанд хадгалах, хувийн болон гуравдагч этгээдийн ашиг сонирхолд нийцүүлэн ашиглахгүй байх;

4.6.5. Дүүргийн Засаг даргаас баталсан удирдлагын бүтэц, зохион байгуулалтын хүрээнд хөдөлмөрийн дотоод журам, ажилтнуудын ажлын байрны тодорхойлолтыг батлах, ажилтантай хөдөлмөрийн гэрээ байгуулах, ажилд авах, хууль тогтоомжийн хүрээнд ажлаас чөлөөлөх;

4.6.6. Орон нутгийн өмчит төсөвт үйлдвэрийн газрыг мэргэжлийн чадварлаг хүний нөөцөөр хангаж, тэднийг сургаж бэлтгэх, дадлагажуулах, нийгмийн асуудлыг шийдвэрлэх замаар байгууллагын үйл ажиллагааны үр дүнг дээшлүүлэх;

4.6.7. Орон нутгийн өмчит төсөвт үйлдвэрийн газрын шинээр худалдан авах болон акталж, устгах, худалдах, шилжүүлэх, үндсэн хөрөнгийн асуудлыг нийслэлийн Өмчийн ашиглалт, удирдлагын газарт уламжилж шийдвэрлүүлэх;

4.6.8. Холбогдох хуульд заасны дагуу батлагдсан төсвийн хүрээнд санхүүг захиран зарцуулах;

4.6.9. Хууль тогтоомж болон гэрээгээр олгосон бусад эрх үүргийг хэрэгжүүлэх;

4.7. Газрын дарга хууль тогтоомж болон Засаг даргатай байгуулсан гэрээгээр хүлээсэн үүргээ биелүүлээгүй нь ажлаас чөлөөлөх үндэслэл болно.

**Тав. Орон нутгийн өмчит төсөвт үйлдвэрийн газрын бэлгэдэл, тэмдэг**

5.1. Орон нутгийн өмчит төсөвтүйлдвэрийн газар нь өөрийн бэлгэдэл, тэмдэгтэй байхаас гадна албан бичгийн хэвлэмэл хуудас, тэмдэг хэрэглэнэ. Орон нутгийн өмчит төсөвт үйлдвэрийн газрын салбар нь хэвлэмэл хуудас, тамга, тэмдэг хэрэглэж болно.

5.2. Бэлгэдэл, тэмдгийн загварыг Газрын даргын тушаалаар баталж, Оюуны өмчийн газарт бүртгүүлсэн байх бөгөөд түүнийг хэрэглэх эрх нь “Орон нутгийн өмчит төсөвтүйлдвэрийн газар” -т хадгалагдана.

5.3. Тамга, тэмдгээр орон нутгийн өмчит төсөвтүйлдвэрийн газрын албан ёсны шийдвэр, албан бичиг, гэрээ хэлцлийг баталгаажуулна.

5.4. Тамга, тэмдгийг Газрын даргаас итгэмжлэн хариуцуулсан этгээд түшиж, ашиглалт, хамгаалалт, хадгалалтыг хариуцах болно.

**Зургаа. Орон нутгийн өмчит төсөвт үйлдвэрийн газрын эд**

**хөрөнгийн эрх, үүрэг**

6.1. Орон нутгийн өмчит төсөвтүйлдвэрийн газар нь өөрийн эзэмшиж байгаа эд хөрөнгийн хэмжээгээр доорх эрх эдэлж, үүрэг, хариуцлага хүлээнэ.

6.1.1. Өөрт олгогдсон үл хөдлөх болон хөдлөх хөрөнгийг дүрэмд заасан үйл ажиллагааныхаа зорилгод нийцүүлэн эзэмших, ашиглах, түрээслэх;

6.1.2. Үндсэн хөрөнгийг дүүргийн Засаг даргын Тамгын газартай байгуулсан гэрээгээр олгосон эрх хэмжээний хүрээнд эзэмших, ашиглах, захиран зарцуулах;

6.1.3. Орон нутгийн өмчит төсөвтүйлдвэрийн газар нь үндсэн хөрөнгийг зөвхөн дүүргийн эд хөрөнгийн ажлын хэсгийн шийдвэрийг үндэслэн олж авах, акталж данснаас хасах, худалдан борлуулах, устгах, шилжүүлэх эрхтэй.

6.2. Орон нутгийн өмчит төсөвтүйлдвэрийн газар нь өөрийн өмчийн хадгалалт, хамгаалалт, бүрэн бүтэн байдлыг хариуцаж ажиллана.

**Долоо. Орон нутгийн өмчит төсөвт үйлдвэрийн газрын хяналт**

7.1. Орон нутгийн өмчит төсөвт үйлдвэрийн газар нь үндсэн болон салбар байгууллагын санхүүгийн үйл ажиллагааг хянах дотоод хяналт, үнэлгээ шинжилгээний ажилтантай байна.

7.2. Холбогдох хууль тогтоомж, дүрэм журмын дагуу орон нутгийн өмчит төсөвт үйлдвэрийн газрын үйл ажиллагаа, санхүүгийн үйл ажиллагаанд дотоод аудитын дүгнэлт гаргуулна.

7.3. Орон нутгийн өмчийн эд хөрөнгийн эзэмшил, ашиглалт, хадгалалт, хамгаалалтад дүүргийн Засаг даргын Тамгын газрын Санхүү, төрийн сангийн хэлтэс хяналт тавьж ажиллана.

7.4. Өмч хөрөнгийн хадгалалт, хамгаалалтад бүртгэлээр тавих хяналт шалгалтыг Нягтлан бодогч хариуцан хэрэгжүүлнэ.

**Найм. Орон нутгийн өмчит төсөвт үйлдвэрийн газрын**

**санхүү, бүртгэл, тайлан**

8.1. Орон нутгийн өмчит төсөвт үйлдвэрийн газар нь санхүүгийн тайланг Нягтлан бодох бүртгэлийн тухай хууль, Олон улсын нягтлан бодох бүртгэлийн стандартын дагуу жил бүр гаргаж, аудитын байгууллагаар дүгнэлт гаргуулна.

8.2. Орон нутгийн өмчит төсөвт үйлдвэрийн газрын санхүүгийн тайлангийн үнэн зөв байдлыг дарга, нягтлан бодогч хариуцна.

8.3. Орон нутгийн өмчит төсөвт үйлдвэрийн газрын нягтлан бодогч нь бакалавр болон түүнээс дээш зэрэгтэй мэргэжлээрээ 2-оос доошгүй жил ажилласан нягтлан бодогч байх бөгөөд түүнийг дүүргийн Засаг даргын Тамгын газрын Санхүү, төрийн сангийн хэлтэстэй зөвшилцсөний үндсэн дээр томилж, чөлөөлнө.

8.4. Орон нутгийн өмчит төсөвт үйлдвэрийн газрын санхүүгийн жил нь тухайн оны 01 дүгээр сарын 01-ний өдрөөс эхэлж, мөн оны 12 дугаар сарын 31-ний өдөр дуусгавар болно.

8.5. Орон нутгийн өмчит төсөвт үйлдвэрийн газрын орлого нь дараах санхүүгийн эх үүсвэрээс бүрдэнэ. Үүнд:

8.5.1. Дүүргийн төсвийн санхүүжилт;

8.5.2.Байгууллагатай хамтран ажиллах гэрээний дагуу олсон үйлчилгээний орлого;

8.5.3. Хандив тусламж;

8.5.4. Хууль тогтоомжоор зөвшөөрөгдсөн бусад эх үүсвэр.

8.6. Орон нутгийн өмчит төсөвт үйлдвэрийн газрын санхүүгийн тайланд дараах зүйлийг тусгана. Үүнд:

8.6.1. Баланс;

8.6.2. Үйл ажиллагааны үр дүнгийн тайлан;

8.6.3. Мөнгөн гүйлгээний тайлан;

8.6.4. Өмчийн өөрчлөлтийн тайлан;

8.6.5. Тухайн тайлангийн хугацаанд хийгдсэн их хэмжээний болон сонирхлын зөрчил бүхий хэлцлийн жагсаалт, нэр төрөл, үнийн дүн, удирдлагад олгосон цалин, шагнал урамшуулал;

8.6.6. Байгууллага, иргэд ажилтнаас авах авлага, тэдгээрийн үүссэн шалтгаан, барагдуулалтын явц;

8.6.7. Нэмэлт тайлбар;

8.6.8. Санхүүгийн тайлангийн тодруулга;

8.6.9. Бусад;

8.7. Газрын дарга нь дүүргийн Өмч хамгаалах зөвлөлд тухайн жилийн үйл ажиллагаа, бүтэц зохион байгуулалт, зарцуулсан хөрөнгө санхүү, үр дүнгийн талаар тодорхой тусгасан тайлан илтгэх бичиг хүргүүлэх бөгөөд тайланд дараах зүйлийг тусгана. Үүнд:

8.7.1. Тайлант хугацаанд орон нутгийн өмчит төсөвт үйлдвэрийн газрын эрхлэн явуулсан үндсэн үйл ажиллагааны талаарх танилцуулга, гарсан өөрчлөлтүүд болон эдгээр үйл ажиллагааны үр дүнгийн байдал, түүний өөрчлөлт;

8.7.2. Тайлант хугацаанд орон нутгийн өмчит төсөвт үйлдвэрийн газрын албан тушаалтан, ажиллагсдад олгосон шагнал урамшуулал, удирдлагын зардлын хэмжээ;

**Ес. Орон нутгийн өмчит төсөвт үйлдвэрийн газрын** **бичиг**

**баримтыг хадгалах**

9.1. Орон нутгийн өмчит төсөвт үйлдвэрийн газар нь дараах бичиг баримтыг хадгална. Үүнд:

9.1.1. Орон нутгийн өмчит төсөвт үйлдвэрийн газрын дүрэм, дүрэмд орсон нэмэлт өөрчлөлттэй холбогдох газруудын шийдвэр, тогтоол, улсын бүртгэлийн гэрчилгээ болон бусад гэрчилгээ сертификатууд;

9.1.2. Санхүүгийн болон үйл ажиллагааны тайлангууд, түүнд хийгдсэн аудитын дүгнэлт, зөвлөмжүүд;

9.1.3. Анхан шатны болон нягтлан бодох бүртгэлийн баримтууд, түүнд тусгагдсан эд хөрөнгө болон эд хөрөнгийн эрхийг нотлох бичиг баримтууд;

9.1.4. Үйлдвэрлэл, технологи, норм нормативууд түүнтэй холбогдох дүрэм, журам, зааврууд, бусад бичиг баримтууд;

9.1.5. Хурлын тэмдэглэл, шийдвэр, тушаал;

9.1.6. Тухайн байгууллагын ирсэн, явуулсан албан бичиг;

9.1.7. Нийслэлийн Архивын газрын ББНШАЗК-ын хурлаар батлагдсан газрын хөтлөх хэргийн нэрийн жагсаалт болон тухайн байгууллагын хөтлөх хэргийн нэрийн жагсаалтын дагуух ач холбогдол бүхий баримт бичгүүд;

9.2. Дээрх бичиг баримтыг зохих журмын дагуу холбогдох этгээдээс хүлээн авч хадгалах, эрх бүхий этгээдэд танилцуулах архивд шилжүүлэх зэрэг ажлыг бичиг хэргийн эрхлэгч гүйцэтгэнэ.

**Арав. Орон нутгийн өмчит төсөвт үйлдвэрийн**

**газрыг татан буулгах**

10.1. Орон нутгийн өмчит төсөвт үйлдвэрийн газрыгдүүргийн Засаг даргын саналаар Монгол улсын Засаг захиргаа, нутаг дэвсгэрийн нэгж түүний удирдлагын тухай хууль, Төрийн болон орон нутгийн өмчийн тухай хууль, Хуулийн этгээдийн улсын бүртгэлийн тухай хуульд тус тус заасны дагуу дүүргийн Иргэдийн Төлөөлөгчдийн Хурал өөрчлөх, татан буулгах асуудлыг шийдвэрлэнэ.

**Арван нэг. Хариуцлага**

11.1. Газрын дарга нь Монгол Улсын хууль тогтоомж, дүүргийн Иргэдийн Төлөөлөгчдийн Хурлын тогтоол, дүүргийн Засаг даргын захирамж, шийдвэрийг биелүүлээгүй, энэхүү дүрмээр болон гэрээгээр хүлээсэн үүргээ зөрчиж, буруу шийдвэр гаргасан бол холбогдох хууль тогтоомжийн дагуу хариуцлага хүлээнэ.

11.2. Газрын дарга нь эрх мэдлээ хэтрүүлэх буюу урвуулан ашиглаж байгууллагад хохирол учруулсан бол уг хохирлыг өөрийн хувийн өмчийн эд хөрөнгөөр бүрэн хариуцна.

**Арван хоёр. Бусад**

12.1. Энэхүү дүрэмд тусгаснаас бусад асуудлыг холбогдох хууль тогтоомж, гэрээгээр зохицуулна.

12.2 Энэхүү дүрмийн нэмэлт өөрчлөлт нь түүний салшгүй хэсэг байх бөгөөд нэмэлт өөрчлөлт оруулах асуудлыг тухайн байгууллага бүрэн бүрэлдэхүүнээрээ хуралдаж, Засаг даргад санал хүргүүлсний дагуу дүүргийн Иргэдийн Төлөөлөгчдийн Хурал шийдвэрлэнэ.

12.3. Орон нутгийн өмчит төсөвт үйлдвэрийн газрын дүрэм нь Улсын бүртгэлийн ерөнхий газрын Хуулийн этгээдийн бүртгэлийн газарт бүртгэгдсэн өдрөөс эхлэн хүчин төгөлдөр болно.

---оОо---

Төсөл

Хууль, эрх зүйн үндэслэл

|  |  |  |  |
| --- | --- | --- | --- |
| Д/д | Холбогдох хууль тогтоомж, дүрэм журам | Холбогдох хууль тогтоомж-ийн | |
| Зүйл/бүлэг | Заалт |
| 1 | Монгол Улсын Засаг захиргаа, нутаг дэвсгэрийн нэгж, түүний удирдлагын тухай хууль | **18 дугаар зүйлийн зүйл Сум, дүүргийн Хурлын бүрэн эрх** | 18 дугаар зүйлийн 18.1.3 “ж” орон нутгийн өмчит хуулийн этгээд байгуулах, өөрчлөн байгуулах, татан буулгах шийдвэр гаргах, дүрмийг батлах; |
| **20 дугаар зүйл. Хурлын Тэргүүлэгчдийн бүрэн эрх** | 20.1.Аймаг, нийслэл, сум, дүүргийн Хурлын Тэргүүлэгчид энэ хуулийн 18.1.1."е", 18.1.1."ж", 18.1.2."г", 18.1.2."ж", 18.1.2."з", 18.1.3."в", 18.1.3."г", 18.1.3."ж", 18.1.3."з", 18.1.3."к", 18.1.3."л", 18.1.3."н"-д заасан Хурлын бүрэн эрхийг Хуралд дараа тайлагнахаар Хурлын чөлөө цагт хэрэгжүүлж болохоос гадна дараахь асуудлыг өөрийн бүрэн эрхэд хадгалж хэрэгжүүлнэ: |
| **25 дугаар зүйл. Хурлын тогтоол** | 25.1.Хурал хэлэлцсэн асуудлаар тогтоол гаргах бөгөөд түүнийг тухайн Хурлын хуралдаанд оролцсон төлөөлөгчдийн болон баг, хорооны Хурлын хуралдаанд оролцсон иргэдийн олонхийн саналаар тус тус батална. |
| 2 | Төрийн болон орон нутгийн өмчийн тухай хууль | **77 дугаар зүйл. Орон нутгийн өмчийн талаархи иргэдийн Төлөөлөгчдийн Хурлын бүрэн эрх** | 4/ орон нутгийн өмчийн хуулийн этгээд байгуулах, өөрчлөн байгуулах, татан буулгах шийдвэр гаргаж, гүйцэтгэлд нь хяналт тавих. |